cyanic-selkie/wikianc huggingface dataset:
Maís
thumb|Maísplantan thumb|Zea mays "fraise" Maís (fræðiheiti: Zea mays) er korntegund sem fyrst var ræktuð í Mið-Ameríku en breiddist út vítt um heim eftir að Evrópubúar komu þangað á 15. öld.
Uppruni nafnsins
Hugtakið maís er dregið af spænsku formi orðsins mahiz sem notað er í frumbyggjamálinu taino um plöntuna. Maísinn barst snemma til Bretlands og Írlands, og þar var hann venjulega kallaður sykurmaís. Algengasta form á plöntunni þekkir fólk vel. Sykurmaís er borðaður sem grænmeti frekar en korn. Í Bandaríkjunum er algengt að maís sé einfaldlega kallaður korn (corn). Það orð var upphaflega notað um hvers kyns kornuppskeru í Norður Ameríku, en frá 19. öld hefur merking þess takmarkast við maís, sem upphaflega var kallaður „Indian corn“. Hugtakið Indian corn vísar nú sérstaklega til marglits „akurkorns“, ræktunarafbrigðisins Flint corn.
Í alþjóðlegu samhengi, hvort sem er formlegu eða vísindalegu er orðið „maís“ venjulega notað. Í Bretlandi, Ástralíu og öðrum enskumælandi löndum er orðið „maís“ oft notað í samhengi matreiðslu, sérstaklega í vöruheitum. Við þekkjum vörur eins og poppkorn, kornflögur og baby maís. „Maís“ er notað í landbúnaði og vísindum. Í Suður-Afríku er maís almennt nefndur „mielie“ eða „mealie“ frá portúgalska orðinu „milho“. Mielie er máltíð sem er tengd jörðinni.
Afurðir
Einungis 1/40 hluti maísframleiðslu í Bandaríkjunum, sem er um 40% heimsframleiðslunnar, er notaður til manneldis. Dæmi um afurðir til manneldis úr maís eru poppkorn, mjöl, olíur, korn, sýróp og ýmiss konar áfengi og mjöður. Stærstur hluti heimsframleiðslunnar er notaður í dýrafóður og í Evrópu eru afurðir úr maís jafnvel notaðar sem fiskibeita. Svo er maís er ekki eingöngu framleiddur til átu heldur má vinna úr honum plast og ýmis efni.
Maís er eitt af undrum landbúnaðar. Maísinn, eins og við þekkjum hann í dag, er ræktaður úr náttúrulegri maísplöntu og villtu plöntunni Teosinte.
Erfðamengi maísplöntunnar hefur verið raðgreint að mjög miklum hluta. Erfðamengi hennar er með um 32000 gen, sem eru um 7000 fleiri en finna má í erfðamengi mannsins.
Ræktun
Maís er upprunninn í Mexíkó en hefur verið ræktaður í Evrópu frá því á 15. öld. Ræktunin hefur tekið mjög miklum breytingum á síðustu áratugum og ræktunarlína maís færst norðar með hverju árinu. Ástæður þess eru breytingar á veðurfari og miklar framfarir í kynbótum og ræktun kornsins. Nú eru til afbrigði í Skandinavíu sem hægt er að rækta til fullþroska maískólfa, tvð afbrigði sem annars vegar eru notuð til manneldis og eins sem fóður fyrir skepnur. Á Íslandi hafa allnokkrir bændur reynt fyrir sér í maísrækt en með misjöfnum árangri þó. Þrátt fyrir að menn telji aðstæður hér ekki svo frábrugðnar aðstæðum annars staðar, til dæmis í Skotlandi, þar sem maísræktun gengur vel hefur árangurinn hérlendis látið á sér standa.
Ef einhver hefur hug á að að leggja fyrir sig maísræktun hefur Fóðurblandan tekið saman eftirfarandi tillögur að áburði á maís: Samkvæmt dönskum ráðleggingum er miðað við 145 kg köfnunarefnis (N), 35 kg fosfórs (P) og 160 kg kalíns (K) á hvern hektara í maísrækt. Þá er nauðsynlegt að áburðurinn innihaldi bæði bór (B) og brennistein (S). Mjög gott er að nota búfjáráburð til þess að uppfylla snefilefnaþarfir en í kúamykju eru til dæmis bæði bór og brennisteinn. Nokkrar leiðir eru til þess að uppfylla þessar áburðarþarfir, til að mynda má nota 45 tonn af kúamykju, eða 280 kg af Fjölmóða til að fá 145 kg köfnunarefni (N), 37 kg fosfór (P) og 162 kg kalín (K).
Þessu til viðbótar er nauðsynlegt að bera á bórax sem inniheldur 14,9% bór. Miða má við um 7-8 kg/ha með mykju en tvöfalt það magn þar sem ekki er borinn á búfjáráburður.
Nikulás Magnússon
Nikulás Magnússon (1700 – 24. júlí 1742) var sýslumaður Rangæinga á 18. öld og bjó síðast á Barkarstöðum í Fljótshlíð. Hann var sonur Ingibjargar Þorkelsdóttur og Magnúsar Benediktssonar á Hólum í Eyjafirði, sem var af höfðingjaættum en var „nafnkunnugt illmenni“ að sögn Jóns Espólíns og var dæmdur fyrir morð á barnsmóður sinni.
Nikulás varð stúdent frá Skálholtsskóla og sigldi síðan og nam við Kaupmannahafnarháskóla. Hann varð sýslumaður Rangæinga árið 1727. Hann mun hafa átt við andlega örðugleika að stríða og verið afar skapbráður. Á Alþingi 1742 sturlaðist hann, fór úr rúmi sínu í Nikulásarbúð um nótt og drekkti sér í eystri hluta Flosagjár, sem eftir það kallaðist Nikulásargjá en er nú oftast kölluð Peningagjá. Þótt allir vissu að hann hefði fyrirfarið sér var hann grafinn í kirkjugarði en ekki utan garðs eins og átti að gera við þá sem frömdu sjálfsmorð.
Hermann Hesse
243px|thumb|Hermann Hesse Hermann Hesse (2. júlí 1877 í Calw í Þýskalandi – 9. ágúst 1962 í Montagnola í Sviss) var þýskur rithöfundur. Hann hlaut bókmenntaverðlaun Nóbels árið 1946. Þorsteinn frá Hamri hefur þýdd þrjú ljóð eftir Hermann Hesse en þau eru Öllum dauða, Erfiðir tímar og Yfir akurinn og birtust þau í ljóðabókinni Spjótalög á spegil sem Iðunn gaf út árið 1982. Bókin Sléttuúlfurinn kom út á íslensku árið 1998 hjá bókaforlaginu Ormstungu.
Hjólabretti
thumb|200px|Hjólabrettakappi í lofti
Hoya kanlaonensis
Hoya kanlaonensis er fjölær jurt í vaxblómaættkvísl. Útbreiðslan er á Filippseyjum.
Hjólabretti
Hjólabretti eða sjaldan rúllubretti er lítið bretti með fjórum hjólum, annaðhvort notað sem ferðamáta eða til afþreyingar. Brettið er yfirleitt gert úr hlynviði þöktum pólýúretanslagi sem ver viðinn og styrkir. Hjólabretti er knúið áfram með annan fót á bretti á meðan hinn ýtir. Það er líka hægt að framkvæma brellur með hjólabretti.
Arafurahaf
thumb|right|Kort sem sýnir Arafurahaf Arafurahaf er hafsvæði í Kyrrahafi yfir landgrunni Ástralíu milli Ástralíu og indónesíska hluta Nýju Gíneu. Arafurahaf tengist Kóralhafi um Torressund í vestri og Tímorhafi í austri. Í norðvestri mætir það Bandahafi við Litlu-Sundaeyjar. Í suðri er Carpentaria-flói.
Arafurahaf er grunnt hitabeltishaf (aðeins um 50-80 metra djúpt að jafnaði) þar sem margir fellibylir verða til. Arafurahaf liggur yfir hluta Sahulgrunns sem tengir Ástralíu, Nýju Gíneu og austurhluta Litlu-Sundaeyja.
Þingholtsstræti 9
thumb|Þingholtsstræti 9 er núna staðsett á ÁrbæjarsafniÞingholtsstræti 9 er timburhús sem áður stóð við Þingholtsstræti. Húsið var reist árið 1846 úr timbri sem gekk af við byggingu Menntaskólans í Reykjavík. Helgi Jónsson snikkari reisti húsið og bjó þar með fjölskyldu sinni. Jónas og Helgi synir Helga voru áberandi í tónlistarlífi og stofnuðu Söngfélagið Harpan og Lúðurþeytarafélag Reykjavíkur. Í húsinu voru haldin píuböll.
Þann 5. febrúar árið 1908 var Bakarasveinafélag Íslands stofnað í húsinu, en þá bjó í því Guðmundur Guðmundsson, bakarasveinn. Voru stofnendur 16 talsins.
Árið 1969 var húsið flutt í Árbæjarsafn þar sem það stendur nú.
Kamerúnska karlalandsliðið í knattspyrnu
1967-82: Fyrstu mótin
Fyrstu árin lét hin unga þjóð sér nægja að leika vináttulandsleiki. Kamerún tók þátt í forkeppni Ólympíuleikanna 1968 og HM 1970 en hafði ekki árangur sem erfiði. Betur gekk í forkeppni Afríkubikarsins sama ár. Þar sló Kamerún úr leik bæði Úganda og Sambíu. Úrslitakeppnin fór fram í Súdan og mátti Kamerún sjá á eftir sæti í undanúrslitum til heimamanna á markatölu.
Tveimur árum síðar var Afríkubikarinn haldinn í Kamerún í fyrsta sinn. Heimamenn tryggðu sér sætið í undanúrslitum með tveimur sigrum og jafntefli. Þar mátti liðið lúta í lægra haldi fyrir liði Kongó, 1:0. Kongó fór með sigur af hólmi í mótinu en Kamerún hreppti bronsverðlaunin. Áratugur átti eftir að líða uns liðið tók aftur þátt í úrslitum Afríkukeppninnar.
Kamerún freistaði þess án árangurs að komast á HM 1974 og HM 1978. Í fyrra skiptið féll liðið úr leik fyrir Saír, sem varð að lokum fulltrúi Afríku í úrslitunum og í seinna skipið fyrir Kongó.
1982-84: Upp á stjörnuhimininn
Í upphafi níunda áratugarins kom fram mjög öflug kynslóð knattspyrnumanna í Kamerún. Landsliðið var einatt undir stjórn erlendra þjáfara, oft austur-evrópskra og undir stjórn eins slíks komst Kamerún í úrslit Afríkubikarsins 1982, sem fram fór í Líbíu. Kamerún gerði þrjú jafntefli og lauk keppni með markatöluna 1:1, sem dugði ekki til að komast áfram úr riðlakeppninni. Þetta stef átti eftir að endurtaka sig síðar þetta sama ár.
Öflugur varnarleikur var einkennismerki Kamerúnliðsins sem gerði markalaust jafntefli gegn Perú í fyrsta leik. Í næsta leik gegn Póllandi var markvörðurinn N´Kono í aðalhlutverki og aftur náði Kamerún markalausu jafntefli. Þriðja jafnteflið leit dagsins ljós gegn Ítölum, þar sem liðin skoruðu hvort sitt markið eftir klukkutíma leik. Ítalir, sem urðu að lokum heimsmeistarar, tóku úrslitunum afar illa og neituðu að tala við blaðamenn eftir leikinn. Þeir komust þó áfram á þregur stigum og markatölunni 2:2, með marki meira skorað en Kamerún. Á sama móti voru Alsíringar afar óheppnir að komast ekki áfram á kostnað silfurliðs Vestur-Þýskalands. Urðu þessi úrslit til að vekja athygli umheimsins á vaxandi styrk afrískra landsliða.
Ýmsir af leikmönnum Kamerún á HM 1982 komu við sögu á Ólympíuleikunum 1984. Áður höfðu leikmenn á Ólympíuleikum talist áhugamenn, í það minnsta að nafninu til. Á leikunum í Los Angeles var reglunum breytt á þann hátt að Evrópulið og Suður-Ameríkulið máttu einungis tefla fram yngri leikmönnum en lið frá þriðja heiminum máttu tefla fram sínu sterkasta liði. Kamerún mistókst þó að komast upp úr riðlakeppninni.
Afríkumótið 1984 fór fram á Fílabeinsströndinni. Kamerún mátti sætta sig við annað sætið á eftir Egyptum í riðlakeppninni. Grípa þurfti til vítaspyrnukeppni í undanúrslitaleiknum gegn Alsír sem Kamerún vann 5:4. Í úrslitaleiknum gegn Nígeríu lenti Kamerún 0:1 undir en sigraði að lokum 3:1. Fyrsti Afríkumeistaratitillinn var í höfn.
1984-90: Hetjur á Ítalíu
Ekki tókst að verja Afríkumeistaratitilinn árið 1990 en Kamerúnmenn kærðu sig þó kollótta þar sem fyrir dyrum stóð HM 1990 á Ítalíu. Omam-Biyik varð markakóngur forkeppninnar og var lið Kamerún almennt talið enn sterkara en það sem komið hafði svo á óvart átta árum fyrr.
Það kom í hlut Kamerún að leika sjálfan opnunarleik mótsins gegn Argentínu. Ríkjandi heimsmeistararnir mættu sigurvissir til keppni og áttu lítil svör við hörðum eða beinlínis grófum varnarleik Afríkumannanna. Kamerún missti tvo leikmenn af velli með rautt spjald en mark frá Omam-Biyik skildi liðin af og gríðarlega óvæntur sigur Kamerún varð staðreynd.
Mótherjarnir í næsta leik voru Rúmenar með sjálfan Gheorghe Hagi í broddi fylkingar. Roger Milla kom af bekknum um miðjan seinni hálfeikinn og skoraði tvívegis í 2:1 sigri. Kamerún var komið áfram í næstu umferð þótt enn væri einn leikur eftir. Þar voru mótherjarnir Sovétmenn sem ollu miklum vonbrigðum á mótinu og höfðu einungis fyrir heiðurinn að spila. Sovétríkin unnu stórsigur 4:0, en jafntefli í leik Argentínu og Rúmena gerðu það samt að verkum að Kamerún endaði á toppi riðilsins.
Kamerún hafði nú jafnað árangur Marokkó frá því fjórum árum fyrr og komist í 16-liða úrslit á HM. Þar yrðu mótherjarnir stjörnum prýtt lið Kólumbíu. Markalaust varð í venjulegum leiktíma en Kamreún hafði betur í framlengingu, 2:1, þar sem Roger Milla skoraði bæði mörkin - annað þó eftir skelfileg mistök markvarðar kólumbíska liðsins.
1992-2002: Fastagestir á HM
Kamerún fór í úrlsitakeppnini Afríkumótsins í fjórtán skipti af fimmtán á tímabilinu 1982 til 2010. Einungis árið 1994 þurfti liðið að sitja heima, eftir að hafa endað í fjórða sætinu tveimur árum fyrr. Fjarveran í Afríkubikarnum þetta eina ár olli þó ekki miklum áhyggjum enda stóð fyrir dyrum HM í Bandaríkjunum þar sem Kamerún var meðal þriggja Afríkuliða. Frammistaðan á Ítalíu olli því að fylgst var sérstaklega vel með kamerúnska liðinu.
Talað var um b-riðilinn í keppninni sem „dauðariðilinn“, en auk Kamerún voru þar heimsmeistaraefni Brasilíumanna, Rússar og Svíar, sem fengu að lokum bronsverðlaunin. Fyrsta leiknum, gegn Svíum lauk með líflegu 2:2 jafntefli. Brasilíska liðið reyndist of sterkt og Kamerún mátti sætta sig við 3:0 tap, en tvö seinni mörkin komu eftir að Rigobert Song fékk rauða spjaldið. Eftir þessi úrslit þurfti Kamerún nauðsynlega á sigri að halda gegn Rússum, sem þegar voru fallnir úr keppni. Niðurstaðan varð algjört afhroð þar sem 	Oleg Salenko skráði sig á spjöld sögunnar með því að skora fimm mörk í 6:1 sigri.
Öfugt við HM 1994 voru væntingar stuðningsmanna Kamerún mjög lágstemmdar á HM í Frakklandi 1998. Liðið var grátlega nærri því að vinna sigur í fyrsta leiknum en Austirríkismenn jöfnuðu í uppbótartíma. Ítalir reyndust ofjarlar Kamerún í öðrum leiknum, 3:0. Ekkert nema sigur kom því til greina í þriðja leiknum gegn Síle. Suður-Ameríkumennirnir náðu forystunni og róðurinn þyngdist enn í byrjun seinni hálfleiks þegar Kamerún missti mann af velli með rautt spjald. Þeim tókst að jafna en lengra komust þeir ekki og féllu úr leik.
Fjórða úrslitakeppni Kamerúnliðsins á HM í röð var HM 2002 í Japan og Suður-Kóreu. Að þessu sinni mætti Kamerún til leiks sem hæsta Afríkuliðið á heimslistanum, í sautjánda sæti. Einungis tíu þátttökulið voru ofar á listanum. Riðillinn virtist viðráðanlegur. Þjóðverjar voru vitaskuld sigurstranglegastir en Írar og Sádi-Arabar virtust viðráðanlegir eða lakari.
Kamerún og Írland gerðu 1:1 jafntefli í baráttuleik í fyrstu umferð. Í næstu umferð tókst Kamerún einungis að vinna Sádi-Araba, sem þegar höfðu tapað 8:0 fyrir Þjóðverjum, með einu marki Samuel Eto'o. Sú niðurstaða varð vonbrigði og til að bæta gráu oná svart náðu Írar að stela jafntefli gegn Þjóðverjum í uppbótartíma. Kamerún þurfti því nær örugglega á sigri að halda gegn þýska liðinu, sem var aldrei líklegt. Þjóðverjar unnu 2:0 og Kamerún mátti enn á ný sætta sig við að fara heim eftir riðlakeppnina.
Á heimavígstöðvum stóðu Kamerúnbúar sig betur. Liðið varð Afríkumeistari árin 2000 og 2002. Í bæði skiptin eftir vítaspyrnukeppni í úrslitaleik.
2002-2010: Í fréttum af röngum ástæðum
Landslið Kamerún komst nokkrum sinnum í heimsfréttirnar í byrjun tíunda áratugarins vegna atvika sem ekki tengdust úrslitum á knattspyrnuvellinum. Árið 2002 mætti liðið til leiks í úrslitum Afríkukeppninnar í ermalausum knattspyrnutreyjum frá fyrirtækinu Puma. FIFA bannaði notkun þeirra skömmu síðar. Ekki tók betra við tveimur árum síðar þegar Kamerún hugðist keppa í samfestingum í stað stuttbuxna og treyja. Að lokum var úrskurðað að slíkt teldist brot á reglum.
Dapurlegra fréttaefni varð fráfall Marc-Vivien Foé sem hneig til jarðar og lést í miðjum undanúrslitaleik Kamerún og Kólumbíu á Álfukeppni FIFA árið 2003. Kamerún vann leikinn og kepptu leikmenn í búningum mektum Foé í úrslitunum gegn Frakklandi, sem Frakkar unnu 1:0.
Kamerún komst ekki á HM 2006 en var á meðal þátttöuliða á HM 2010, þar sem úrslitakeppnin fór í fyrsta og eina sinn fram í Afríku. Þrátt fyrir að vera efst afrískra liða á styrkleikalistanum olli Kamerún verulegum vonbrigðum og tapaði öllum sínum leikjum í riðli með Japönum, Dönum og Hollendingum.
Annað sæti á Afríkumótinu 2008 var besti árangurinn heima fyrir á þessum árum, þar sem liðið féll oftast úr leik í fjórðungsúrslitum.
2010-: Afríkumeistarar í fimmta sinn
Afríkukeppnin var haldin með aðeins eins árs millibili árin 2012 og 2013, þar sem ákveðið var að færa keppnina yfir á oddatöluár. Kamerún mistókst í bæði skiptin að komast í úrslitakeppnina og var það í fyrsta sinn síðan á áttunda áratugnum sem liðið missti af tveimur úrslitakeppnum í röð. Kamerún komst á HM 2014, en í það skiptið aldrei þessu vant sem neðsta Afríkulandið á heimslistanum og það þriðja neðsta í keppninni allri. Árangurinn var í samræmi við það: þrjú töp gegn Mexíkó, Brasilíu og Króatíu.
Heima fyrir komst Kamerún í úrslit Afríkumótsins árin 2015, 2017 og 2019. Bestur varð árangurinn árið 2017 í Gabon. Þar komst liðið naumlega upp úr riðlakeppninni á kostnað heimamanna með 0:0 jafntefli í lokaleik riðlakeppninnar. Eftir að í útsláttarkeppnina kom héldu Kamerún hins vegar engin bönd og liðið lagði Senegal (í vítakeppni), Gana og loks Egypta í úrslitunum. Þetta var fimmti Afríkumeistaratitill Kamerún sem unnið hefur næstoftast allra á eftir Egyptalandi.
Í mars 2022 tryggði Kamerún sér keppnisrétt í úrslitakeppni HM í Katar. Þar lenti liðið í afar strembnum riðli með Serbum, Svisslendingum og Brasilíumönnum. Kamerún tapaði fyrsta leik á móti Sviss og gerði því næst æsilegt 3:3 jafntefli við Serba og var þá fallið úr keppni. Liðið bjargaði þó ærunni með því að skella Brasilíumönnum í lokaleik, 1:0.
Þjálfarar í gegnum tíðina
{|
Félagasamtök
Félagssamtök geta verið almenn félagssamtök eða sérhæfð félagssamtök. Þau geta haft mismunandi réttarstöðu og skattskyldu. Félagasamtök þurfa að skrá sig í fyrirtækjaskrá ríkisskattstjóra og leggja fram staðfestan ársreikning. Félagasamtök geta sótt um styrki frá stjórnvöldum til að framkvæma þróunarsamvinnuverkefni eða mannúðaraðstoð. Slík samtök starfa undir lögum 119/2009 um félagasamtök með starfsemi yfir landamæri.
Almenn félagasamtök
Almenn félagasamtök eru félög sem hafa tilgang að vinna að almenn gagn eða áhuga ákveðinna hópa í samfélaginu. Þau geta verið stjórnmálasamtök, stéttarfélög, íþróttafélög eða önnur félög sem hafa ekki hagnaðarlega starfsemi. Almenn félagasamtök eru oftast rekin á ársgjöldum og er ekki ætlað að afla félagsmönnum tekna. Almenn félagasamtök hafa opna félagsaðild, þ.e. hver sem vill leggja málefnum félagsins lið getur gengið í félagið.
Sérhæfð félagasamtök
Sérhæfð félagasamtök eru félög sem hafa tilgang að vinna að sérhæfðum eða takmörkuðum málum eða hagsmunum. Þau geta verið fagfélög, menntafélög, trúfélög eða önnur félög sem hafa sérstaka starfsemi eða markhóp. Sérhæfð félagasamtök eru oftast rekin á gjöldum eða félagsgjöldum og geta haft hagnaðarlega starfsemi. Sérhæfð félagasamtök hafa takmarkaða félagsaðild, þ.e. aðeins þeir sem uppfylla ákveðin skilyrði geta gengið í félagið.
Dæmi um sérhæfð félagasamtök eru:
Stofnun og rekstur félagasamtaka
Til að stofna félagasamtök þarf að finna einstaklinga eða fyrirtæki sem hafa áhuga á að vera meðlimir í samtökunum. Þessir meðlimir þurfa að samþykkja lög félagsins sem innihalda tilgang, margmið, starfsemi, stjórnun og rekstur samtakana. Lög félagsins þurfa að vera í samræmi við lög og reglur landsins. Félagið skráir sig sem félagssamtök hjá ríkisskattstjóra.
Félag heldur fund um samþykkt ársreiknings á hverju ári og sendir til ríkisskattstjóra. Ársreikningurinn þarf að vera í samræmi við lög um bókhald og reikningsskil. Rekstur félagasamtaka felur í sér ábyrgð gagnvart stjórnvöldum eða öðrum aðilum. Félagasamtök þurfa að greiða skatta og gjöld skv. réttarstöðu þeirra. Félagasamtök þurfa einnig að halda utan um fjármál félagsins og sýna gegnsæi í starfseminni. Félagasamtök þurfa auk þess að virða mannréttindi og lýðræði í innri stjórnun félagsins.
Dæmi um skatta og gjöld sem félagasamtök geta verið skyldug til að greiða eru:
Dæmi um fjármál og gegnsæi sem félagasamtök þurfa að sýna eru:
Kent
thumb|250px|Kent á Englandi. thumb|200px|Fáni Kent.
Kent er sýsla á Suðaustur-Englandi á Bretlandi. Höfuðborg Kent er Maidstone.
Klettakengúra
Klettakengúra (fræðiheiti: Osphranter robustus), einnig kölluð vallarófa, er tegund kengúra.
Þýðandi (tölvunarfræði)
Þýðandi (afar sjaldan kallað vistþýðandi) er forrit (eða mengi forrita) sem þýðir eða vistþýðir frumkóða úr einu forritunarmáli á annað.
Algengasta ástæðan fyrir því að kóði er þýddur til að búa til keyrsluforrit. Nær alltaf er um að ræða að þýðingu úr æðra forritunarmáli (s.s. C++, C#, Java, Swift eða Fortran) á lágmál (s.s. vélamál). Einnig er hægt að snúa ferlinu við og búa til kóða úr keyrsluforriti, en sá kóði er alla jafna ekki mjög læsilegur.
Vinnuferli þýðanda
Þýðandi fer í gegnum nokkur skref við að þýða kóða yfir í keyrsluforrit, og er eftirfarandi algengast:
Saga þýðenda
Á upphafsárum tölva var hugbúnaður eingöngu skrifaður í vélamáli. Þegar ávinningur varð af því að endurnýta hugbúnað á milli mismunandi tegunda örgjörva myndaðist forsenda fyrir að skrifa þýðendur. Lítið minni fyrstu tölvanna hamlaði útfærslu þýðenda.
Sum forritunarmál, t.d. Julia eru með innbyggðan þýðanda, sem þýðir forritskóða (e. source code) á vélamál, en þarf ekki sér skref. Þ.e. virkar álíka og ef túlkur væri notaður, líkt og með JavaScript (sem upphaflega var eingöngu túlkað, en í nýrri vöfrum, er þýtt með JIT þýðanda), sem þýðir þá að notendur forrita þurfa að fá óþýdd forrit í hendurnar. Julia leyfir líka að þýða yfir á vélamál (með PackageCompiler.jl), og fá það í hendurnar út í forritaskrár líkt og í hefðbundum þýddum forritunuarmálum eins og með C++ og Fortran.
Annika Norlin
thumb|right|200px|Annika Norlin Annika Norlin (fædd 22. nóvember 1977) er sænsk söngkona.
Loftslagsráðstefna Sameinuðu þjóðanna
thumb|right|Þátttakendur í Loftslagsráðstefnu Sameinuðu þjóðanna árið 2015. Loftslagsráðstefna Sameinuðu þjóðanna er árleg ráðstefna sem Sameinuðu þjóðirnar standa fyrir í tengslum við Rammasamning Sameinuðu þjóðanna um loftslagsbreytingar frá 1992. Fyrsta loftslagsráðstefnan var haldin í Berlín árið 1995. Kýótóbókunin var tekin upp á loftslagsráðstefnunni í Kýótó árið 1997. Frá 2005 hefur ráðstefnan einnig verið ráðstefna aðila að bókuninni. Parísarsamkomulagið var samþykkt á loftslagsráðstefnunni í París árið 2015.
Jannik Vestergaard
150px|thumb|right|Jannik Vestergaard Jannik Vestergaard (fæddur 3. ágúst árið 1992) er danskur knattspyrnumaður. Hann leikur með enska úrvalsdeildarfélaginu Leicester og danska landsliðinu. Vestergaard er 199 cm á hæð.
Níðhöggur
Níðhöggur heitir ormurinn (eða drekinn) sem nagar rætur Yggdrasils í norrænni goðafræði. Samkvæmt Völuspá drekkur hann blóð dauðra og étur nái. Milli hans og arnarins sem situr í greinum asksins ber íkorninn Ratatoskur ófriðarorð. Snorri Sturluson segir frá því að Níðhöggur kvelji hina dauðu í brunninum Hvergelmi, og er þar með orðinn þáttur í refsivist í víti eins og í kristnum leiðslubókmenntum. Nafnið merkir væntanlega „hinn hatursfulli sem heggur“. Níðhöggur ber nái í fjöðrum sér.
Ketill Jónsson Melstað
Ketill Jónsson Melstað (17. maí 1765 á Íslandi – 26. mars 1811 á Anholt) var danskur lögfræðingur og herforingi af íslenskum ættum. Ketill var sonur Jóns Ketilssonar bónda á Íslandi. Hann varð 1784 stúdent frá Slagelse og lauk árið 1797 lauk herskólanámi sem kapteinn og árið 1798 lögfræðiprófi. Ketill var fulltrúi og stjórnandi í herliði  Dana í nýlendu þeirra Sankt Thomas á Jómfrúreyjum. Hann kom aftur til Danmerkur eftir að nýlendan hafði fallið í hendur Breta. Árið 1808 varð hann major í danska hernum og yfirmaður í jósku stórskotaliðssveitanna. Hann skipulagði ásamt öðrum árás á enska hersveit sem hafði tekið yfir eyjuna Anholt. Þetta átti að vera leynilegt skyndiáhlaup en undirbúningur drógst á langinn og því láku upplýsingar um fyrirhugaða árás til óvinahersins á eyjunni. Þann 23. mars 1811 lagði herlið undir yfirstjórn Falsen herforinga af stað frá Gerildbugt með tólf báta með fallbyssum og 680 manns undir stjórn herforingjanna Melstaðs og Pryds. Árásin misheppnaðist algjörlega og féllu Melstað og Pryds og 300 manns særðust og voru margir teknir til fanga.
Í íslenzkum sagnablöðum frá 1816 er þessi lýsing á árás sjóorustunni við Anholt:
"Skömmu eftir upphaf stríðsins náðu Bretar þeirri litlu ey Helgalandi (Helgoland) tilheyrandi Dönum, fyrir utan Holtsetaland, og einnig 1809 eyjunni Anholt í Jótlandshafi (nú Kattegat), sem helst er nafnkend vegna hættulegra grynninga og miklis turnvita er kyndur er þar á nóttum sjófarendum til viðvörunar. 1811 reyndu Danir til að ná þessari eyju aftur. Frek 1000 manns réru frá Jótlandi þann 26 mars á 12 bátum og lentu við eyjunna næsta dag. Landi vor Major Ketill Jónsson Melsteð (er áður hafði lengi verið stríðsmanna höfuðsmaður í Vestindíum) hafði æft yfirráð þessa liðs. Með mikilli hreysti réðist hann á rammbyggð virki Breta, og veitti þeim tvisvar hvað eftir annað harða árás, en mikil vörn var fyrir og atgangan ófær. Loks féll Melsteð sjálfur fyrir skotum óvinanna með besta orðstír. Sá sem næstur honum var í yfirráðum liðsins, höfuðsmaðurinn (Kapteinn) Prydz missti báða fæturnar fyrir fallstykkiskúlu, var handtekinn og dó síðar af sárum í fangahaldi. Yfirboðari sjófólksins í leiðangri þessum lautenant Holstein var einnig skotinn til bana. Í þessari svipan komu nokkur ensk stríðsskip úr hafi, og urðu Danir því að hörfa tilbaka, eftir að bæði þeir og Bretar höfðu í atgaungu þessari hlotið mikið manntjón. 300 Dana voru ofurliði bornir og teknir höndum, en hinir komust á skip og síðan heim aftur til Jótlands. Enskir lofuðu mjög drengskap Melsteðs og hans undirmanna; Danakóngur prísaði hann einnig og gaf ei einungis ekkju hans, heldur og hans eptirlifandi föður á Íslandi, Jóni Ketilssyni sérlega árlega náðargjöf."
Sokkatré
Sokkatré er fótlaga fjalir sem notaðar voru til að þæfa sokka og mæla stærð sokka.
Truenorth
Truenorth er íslenskt kvikmyndafyrirtæki sem sérhæfir sig í þjónustu við framleiðslu kvikmynda á Íslandi og einnig á Grænlandi og í Noregi. Fyrirtækið var stofnað árið 2003 og hefur veitt þjónustu við framleiðslu ýmissa kvikmynda, sjónvarpsþátta, auglýsinga, tónlistarmyndbanda og ljósmyndataka.
Robert Graves
Robert Ranke Graves (24. júlí 1895 – 7. desember 1985) var enskt ljóðskáld, þýðandi og skáldsagnahöfundur. Hann leit þó fyrst og fremst á sig sem ljóðskáld en hann skrifaði á þeim nótum hina sögulegu stúdíu á innblæstri skáldskapar, The White goddess, sem hefur haft umtalsverð áhrif. Frægastur meðal almennings er hann þó fyrir skáldsögu sína Ég, Kládíus en BBC gerði fræga sjónvarpsþætti eftir þeirri bók. Bókin kom út á íslensku árið 1946 í þýðingu Magnúsar Magnússonar ritsjóra.
Truenorth
Meðal þeirra stórmynda sem Truenorth hefur veitt þjónustu fyrir á Íslandi eru Batman Begins, Flags of Our Fathers, Die Another Day, Lara Croft: Tomb Raider, Prometheus, Oblivion, Noah, The Secret Life of Walter Mitty, Thor: The Dark World og Sense8.
Árið 2022 tók fyrirtækið að sér stærsta verkefnið til þessa fyrir þættina True Detective með Jodie Foster.
2018
Árið 2018 (MMXVIII í rómverskum tölum) var almennt ár sem byrjaði á mánudegi samkvæmt gregoríska tímatalinu.
Janúar
thumb|right|Mótmæli gegn hernaðaraðgerðum Tyrkja í Afrin.
Febrúar
thumb|right|Húsarústir í [[Zamalka eftir loftárásir Sýrlandshers 2018.]]
Mars
thumb|right|March for Our Lives-gangan í Chicago.
Apríl
thumb|right|Mótmælandi við götuvígi í Níkaragva.
Maí
thumb|right|Opnun bandaríska sendiráðsins í Jerúsalem.
Júní
thumb|right|Fundur Kim Jong-un og Donald Trump í Singapúr.
Ágúst
thumb|right|Morandi-brúin eftir hrunið.
September
thumb|right|[[Joko Widodo, forseti Indónesíu, á Súlavesí eftir jarðskjálftann.]]
Nóvember
thumb|right|Í Ástralíu var einni rauðri draumsóley plantað fyrir hvern Ástrala sem féll í Fyrri heimsstyrjöld.
Desember
thumb|right|Mótmæli gulvestunga í París.
Burger King
thumb|Burger King staður á [[Spánn|Spáni.]] Burger King er bandarísk skyndibitakeðja sem selur hamborgara sem var stofnuð árið 1954.
Ísland
Burger King var á Íslandi frá 2004 - 2008 og það voru opnaðir tveir staðir annars vegar í Smáralind og hins vegar í Reykjavík. Burger King hætti á Íslandi vegna vandamála með innflutning á hráefni.
330
Árið 330 (CCCXXX í rómverskum tölum)
Alina Devecerski
thumb|right|200px|Alina Devecerski Alina Natalie Devecerski (fædd 27. mars 1983) er sænsk söngkona.
Þingholtsstræti
thumb|right|Þingholtsstræti. Þingholtsstræti er gata í miðbæ Reykjavíkur sem teygir sig frá þeim punkti þar sem Laufásvegur klofnar, nánar tiltekið við hringtorgið hjá breska og þýska sendiráðinu, liggur þaðan í norður og endar þar sem Bankastræti liggur þvert á það.
Blástakkur
Blástakkur (franska: Blueberry) er heiti á vinsælum fransk-belgískum teiknimyndasögum í raunsæisstíl sem komu fram á sjónarsviðið árið 1963. Sögurnar voru skrifaðar af belgíska höfundinum Jean-Michel Charlier og teiknaðar af franska listamanninum Jean Giraud. Bækurnar segja frá ævintýrum Mike S. Blueberry, liðsforingja í bandaríkjaher, á tímum Villta Vestursins og eru bæði innblásnar af vestrakvikmyndum og -ævintýrum og bandarískri sögu. Bækurnar um Blástakk hafa verið þýddar á fjölmörg önnur tungumál, þar með talið ensku, þýsku, dönsku og sænsku, og nokkrar hafa verið þýddar á íslensku. thumb|Jean Giraud
Útgáfusaga
Fyrsta ævintýrið um Blástakk liðsforingja birtist í franska teiknimyndablaðinu Pilote þann 31. október 1963 undir heitinu Fort Navajo. Komu alls út 23 bækur í samstarfi þeirra Charlier og Giraud. Eftir lát Charlier árið 1989 hélt Giraud áfram að semja og teikna sögurnar um Blástakk og þegar Giraud sjálfur andaðist árið 2012 höfðu alls komið út 29 bækur í ritröðinni. Að auki urðu til tvær "spin-off" seríur upp úr Blástakksbókunum. Sú fyrri (f. Le Jeunesse de Blueberry), sem hóf göngu sína árið 1985, segir frá æskuárum Blástakks. Hin síðari (Marshal Blueberry), sem hóf göngu sína árið 1991, gerist á svipuðum tíma og bækurnar í aðalröðinni. Ýmsir höfundar komu að ritun þessara "spin-off" bóka, þar með talið þeir Charlier og Giraud, en aðrir sáu um að teikna þær. Í nóvember 2019 leit svo dagsins ljós ný bók um Blástakk eftir Joann Sfar (handrit) og Christophe Blain (teikningar).
Sögurnar
Í Blástakksbókunum eru oftast sagðar lengri framhaldssögur af ævintýrum kappans. Hver saga spannar þannig oft nokkrar bækur þótt einnig séu dæmi um sjálfstæð ævintýri í einni bók. Þannig hefur sagnabálkurinn allur stundum verið hlutaður niður í níu sjálfstæðar sögur, þ.e. 1) fyrri söguna um Navajó-virkið (bækur 1-5), 2) söguna um óöld í Silfurtúni (bók 6), söguna um járnhestinn og leiðangurinn til Svörtufjalla (bækur 7-10), söguna um gullnámu Þjóðverjans (bækur 11-12), söguna um Suðurríkjafjársjóðinn (bækur 13-15), söguna um samsærið mikla (bækur 16-17), seinni söguna um Navajó-virkið (bækur 18-20), söguna um upprisu Blástakks (bækur 21-22), söguna um ást í Arísóna (bók 23) og loks söguna um átökin í O.K. Corral (bækur 24-28). Síðasta bókin í seríunni, Apaches, sem kom út árið 2007, gerist hins vegar við lok Þrælastríðsins áður en atburðirnir sem lýst er í fyrstu bókinni (Navajó-virkið) áttu sér stað og er þannig nokkurs konar formáli að seríunni allri.
Titlar
Eftirfarandi listi yfir Blástakksbækurnar sýnir nöfn og útgáfuár bókanna á frönsku og íslenskt heiti og útgáfuár þar sem við á. Stuðst er við íslensk heiti sem notuð eru í þeim bókum sem komið hafa út á íslensku, en í öðrum tilvikum við heiti bókanna á frummálinu.
Almannaskarðsgöng
thumb|Almannaskarðsgöng vestan megin. Almannaskarðsgöng eru rúmlega 1100 metra löng jarðgöng á Suðausturlandi, rétt austur af Hornafirði. Göngin voru opnuð sumarið 2005 og leystu af hólmi veginn við Almannaskarð sem þótti varhugaverður.
Rafael Nadal
thumb|right|200px|Rafael Nadal að keppa 2011. Rafael „Rafa“ Nadal Parera (fæddur 3. júní 1986) er spænskur atvinnumaður í tennis.
Íslandsmót kvenna í íshokkí
Íslandsmót kvenna í íshokkí er efsta deild kvenna í íshokkí á Íslandi - Hertz-deildin.
Nassau William Senior
Æviágrip
Nassau W. Senior fæddist í Compton, Berkshire. Hann stundaði nám við Eton, Magdalen og Oxford-háskólann. Hann útskrifaðist árið 1811 og hlaut Vinerian-verðlaunin, sem veitt eru þeim nemanda með bestu prófseinkunn í Oxford.
Draumur hans var að starfa sem lögmaður en sá draumur varð að engu þar sem hann sjálfur átti erfitt með opinbera ræðumennsku vegna feimni. Árið 1819 var hann kallaður fyrir framan lögmannafélag Bretland þar sem tjáningarörðugleikar hans settu strik í reikninginn. Þrátt fyrir galla sína var Nassau William tilnefndur sem stjóri yfirdómstólsins árið 1836.
Nassau William kvæntist Mary Charlotte Mair árið 1821. Saman eignuðust þau tvö börn. Dóttir þeirra, Mary Charlotte Mair Simpson og sonur þeirra Nassau. Nassau Willian er grafinn í Kensal Green kirkjugarðinum.
Ferill og störf
Nassau William var fyrsti prófessorinn í stjórnmálahagfræði við Oxford háskóla og skipaði fyrsta slíka stólinn á Englandi. Með starfi sínu lagði hann mikið af mörkum til kenninga um húsaleigu, fólksfjölda, peninga og alþjóðaviðskipti. Hann varð þó aldrei eins áhrifamikill og Adam Smith, Thomas Malthus eða David Ricardo, en verk hans þróuðu kenningar þeirra. Margir af fyrirlestrum hans í Oxford háskólanum voru gefnir út og einnig var nokkuð magn fyrirlestrana þýddir yfir á frönsku undir heitinu Principles Fondamentaux d‘Economie Politique.
Nassau William skoðaði ítrekað ýmis atriði sem við komu samfélaginu og þar má nefna stöðu verkfalla, þar sem hann átti að gera grein fyrir stöðu laga og leggja til úrbætur.
Var hann einn af umboðsmönnum sem skipaðir voru árið 1864 til að kanna menntakerfi Englandinga en áður en rannsóknir hófust lést Nassau Willian í Kensingston og lauk því ekki sinni vinnu. Nassau William var virtur penni og kom hann að útgáfu ýmissa blaða. Þar má nefna Quarterly Review, Edinburgh Review, London Review og North British Review. Hann sjálfur stóð á bakvið London Review og þrátt við mikinn fjárhagslegan stuðning frá ýmsum aðilum mistókst honum að halda blaðinu á floti og var útgáfu á því hætt árið 1829.
Skrif hans um hagfræðikenningar varð að grein í Encyclopædia Metropilitana, sem síðar var gefin út sér sem An Outline of the Science of Political Economy.
Nassau William var góður vinur Alexis de Tocqueville sem hann hitti árið 1833 fyrir útgáfu á Democracy in America.
Á seinni árum ferðaðist Nassau William til framandi landa til að rannsaka þeirra pólitísku- og félagslegu fyrirbæri. Nokkur bindi af tímaritum hans hafa verið gefin út, meðal annars Journal Kept in Turkey and Greece (1859) og Conversations and Journals in Egypt and Malta (1882).
Framlag til hagfræðinnar
Nassau William er oft talinn einn af fyrirboðum kenningar um jaðarnytjar. Hann hélt fram að ánægjan sem við höfum af vöru „minnkar í ört vaxandi hlutfalli“ eftir því sem framboð þessara vöru eykst. Í sögu sinni um efnahagsgreiningu kallar Joseph Schumpeter Nassau William einn af fyrstu „hreinu“ kenningasmiðum hagfræðinnar, en bætir við að í þessu sambandi „er framlag hans greinilega betri en Ricardo.‘‘ Þó Nassau Senior útskýrði hugmyndina um að minnkandi jaðarnyt, tengdi hann hana ekki við eftirspurnarferilin.
Nassau William ritaði árið 1837 bréf um verksmiðjulögin en skrif hans nutu ekki mikillar vinsælda fyrir þau greiningarmisök sem Nassau William gerði. Hann var þvert á móti gildandi lögum um vinnu barna og þeim fyrirhuguðu tíu klukkutíma vinnulögum á þeim forsendunum að þau myndu gera verksmiðjueigendum ómögulegt að hagnast á rekstri.
Kalmarófriðurinn
thumb|right|Sænskt veggteppi sem sýnir Kalmarófriðinn Kalmarófriðurinn var styrjöld milli Danmerkur og Svíþjóðar sem hófst með því að Danir réðust á borgina Kalmar í suðurhluta Svíþjóðar 3. maí 1611 og lauk þegar friðarsamningar voru undirritaðir í Knäred (Knærød) á Hallandi 20. janúar 1613. Stríðið hófst vegna þess sem Danir litu á sem tilburði Svía til að hefja siglingar norður fyrir Noreg og komast þannig hjá Eyrarsundstollinum, sem var helsta tekjulind Danakonunga. Stríðinu lauk með sigri Dana, sem þó náðu ekki því sem þeir ætluðu sér, sem var að leggja alla Svíþjóð undir Danakonung.
Nassau William Senior
Gagnrýni á aðra hagfræðinga og þeirra kenninga
Á tíma Nassau William snerist stjórnmálahagkerfið aðeins um auð og veitti því stjórnmálamönnum lítil sem engin ráð. Embættismönnum og öðrum aðkomumönnum pólitíkarinnar var aðeins bent á fræðigreinina til að hafa í huga þegar þeir sinntu málum sem við komu hagkerfinu, án þess að bjóða upp á einhvers konar lausnir.
Í nokkrum tilfellum bætti Nassau William við kenningar sem voru nú þegar lagðar fram. Hans framlög til hagfræðinnar snérust oft á tíðum um að benda á ósamræmi í hugtökum sem var að finna í helstu verkum David Ricardo. Sem dæmi má nefna að Nassau William mótmælti notkun Ricardo á verðmætum í tengslum við framleiðslukostnað. Auk þess sem hann gagnrýndi sérkennilega notkun hans á nafngiftunum ,,fast‘‘ og ,,circulating‘‘ eins og það er nýtt í tengslum við fjármagn. Nassau William upplýsti og benti á að í mörgum tilfellum hafi forsendur kenninga David Ricardo‘s verið rangar.
Nassau William var fyrstur til að notfæra sér orðið ,,abstinence‘‘ eða ,,bindindi‘‘ á íslensku. Bindindiskenning hans varðandi hagnað lýsir því ferli við það að fá verðlaun fyrir að eyða ekki uppsöfnuðu fjármagni. Hann taldi þannig að sparnaður og uppsöfnun fjármagns hlyti að teljast hluti af framleiðslukostnaði.
Umdeilt álit á írsku hungursneyðinni
Árið 1845 tjáði Nassau William sig um hungursneyðina sem herjaði Írland og voru orð hans illa viðtekin og hlaut hann mikillar gagnrýni.
Nassau William sagði eftirfarandi um írsku hungursneyðina: „Þetta myndi ekki drepa meira en eina milljón manns, og það myndi varla duga til að gera neitt gagn.“
Fræðimenn vitna oft í orð Nassau William en vilja meina að þau endurspegli ekki hugsun breskra stjórnvalda þó svo að Bretar beittu litlum sem engum aðgerðum fyrir og á meðan hungursneyðinni stóð yfir. Giovanni Costigan heldur því hins vegar fram að Nassau William hafi eingöngu verið að tjá sig út frá sjónarhóli stjórnmálahagfræðikenninga.
Costigan hefur haldið því fram að Nassau William hafi reynt að bæta hag írsku þjóðarinnar með töluverðum persónulegum kostnaði þar sem honum var vikið úr starfi sínu sem prófessor við King's College í London. Ástæða brottrekstursins var stuðningur Nassau Williams við kaþólsku kirkjuna á Írlandi. Nassau William tjáði áhyggjur sínar eftir heimsóknir hans til Írlands og hélt hann því fram að daglegur lífsstíll lægri stéttar Íra hafi breyst lítið sem ekkert þrátt fyrir hungursneyð.
Torressundseyjar
thumb|right|Kort af Torressundseyjum
Torressundseyjar eru minnst 274 litlar eyjar sem liggja dreifðar um Torressund milli Ástralíu og Nýju Gíneu. Flestar eyjarnar eru hluti af ástralska fylkinu Queensland, en nokkrar eru hluti af Vesturhéraði Papúa-Nýju Gíneu, þar af Daru-eyja þar sem höfuðstaður héraðsins, Daru, er. Höfuðstaður eyjanna Ástralíumegin er Fimmtudagseyja.
Aðeins fjórtán eyjanna eru byggðar. Margar þeirra eru í hættu vegna hækkandi yfirborðs sjávar.
Unnur Birna Vilhjálmsdóttir
Unnur Birna Vilhjálmsdóttir (f. 25. maí 1984) er íslensk fegurðardrottning og lögfræðingur. Hún vann keppnina Ungfrú heimur í borginni Sanya í Kína þann 10. desember 2005.
Unnur Birna starfaði um tíma sem danskennari í dansskóla Birnu Björnsdóttur og er mikil áhugamanneskja um dans en önnur áhugamál eru m.a. hestar og snjóbretti. Unnur krýndi næstu ungfrú heim þegar keppnin var haldin í Póllandi í september 2006 og snéri að því loknu að laganámi sínu á nýjan leik en hún gerði hlé á náminu er hún var krýnd Ungfrú heimur. Hún lauk ML-námi í lögfræði frá Háskólanum í Reykjavík og starfar nú sem héraðsdómslögmaður á Íslensku lögfræðistofunni.
Árið 2009 lék hún í kvikmyndinni Jóhannes.
Poul Nielsen
150px|thumb|right|Poul Nielsen í leik með [[Danska karlalandsliðið í knattspyrnu|Danmörku.]] Niels Poul "Tist" Nielsen (fæddur 25. desember 1891 — dáinn 9. ágúst 1962) var danskur knattspyrnumaður Nielsen er markahæsti leikmaðurinn í sögu danska landsliðsins ásamt hinum íslensk ættaða Jon Dahl Tomasson, þeir hafa báðir skorað 52 mörk,enn Nielsen lék einungis 38 leik fyrir landsliðið. Nielsen spilaði allan sinn feril fyrir Kjøbenhavns Boldklub.
Et tu, Brute?
„Et tu, Brute?“ („og þú líka, Brútus?“) er latneskur frasi sem er oft sagður vera hinstu orð Júlíusar Sesars en sú heimild er fengin frá skáldinu Shakespeare úr leikriti hans Kleópötru og Júlíusi Sesar, en líklegra þykir þó flestum fræðimönnum að hann hafi annaðhvort mælt á grísku „καὶ σὺ τέκνον;“ (kaì sy téknon) eða „og þú líka barnið mitt“ eða sagt alls ekki neitt en samkvæmt sumum heimildum lést hann þegjandi.
Svartbaun
Svartbaun getur átt við:
Upplyfting - Endurfundir
Upplyfting - Endurfundir er 33 snúninga LP hljómplata gefin út af SG - hljómplötum árið 1981. Á henni flytur hljómsveitin Upplyfting nokkur lög. Þeir sem koma fram á plötunni eru: Magnús Stefánsson söngur og raddir. Sigurður V. Dagbjartsson, gítarar, söngur, raddir og banjó. Kristján Óskarsson, hljómborð. Þorleifur Jóhannsson, trommur og slagverk. Kristján B. Snorrason, söngur og raddir. Haukur Ingibergsson, söngur og raddir. Sigurður Egilsson, bassi. Jónas Þórðarson, bassi. Jóhann G. Jóhannsson, raddir og hljómstjórn (producer). Eðvarð Marx, gyðinga-harpa. Jóhann G. Jóhannsson og Upplyfting sáu um útsetningar. Hljóðritun fór fram í Hljóðrita h.f. í apríl og maí 1981, tæknimaður: Eðvarð Marx. Hönnun plötuumslags: Brian Pilkington. Ljósmyndir: Valdís Óskarsdóttir. Filmuvinna og prentun: Prisma Hafnarfirði.
Vindbelgjarfjall
thumbnail|240px|Vindbelgur
Vindbelgjarfjall er 529 m hátt keilulaga móbergsfjall í Mývatnssveit. Norður úr fjallinu gengur lægri rani sem nefnist Buski. Austan í fjallinu, syðst eru örnefnin Skútahellir og Skútaskriða, en þjóðsögur herma að þar hafi Víga-Skúta varist. Þess er þó ekki getið í fornsögunum.
Clydesdale F.C.
Clydesdale Football Club var skoskt knattspyrnufélag, stofnað árið 1872, sem lék til úrslita í fyrsta sinn sem keppt var um skoska bikarinn. Clydesdale F.C. var starfrækt í Glasgow og starfrækt í tengslum við samnefnt krikketfélag,
Kunnasti leikmaður Clydesdale F.C. var Robert Gardner, markvörður skoska landsliðsins í fyrsta viðurkennda landsleikum.
Hoya krohniana
Hoya krohniana er fjölær jurt í vaxblómaættkvísl. Útbreiðslan er á Filippseyjum.
Sojabaun
Sojabaun (fræðiheiti: Glycine max) er einær belgávöxtur, upprunninn í Austur-Asíu. Sojabaunir hafa verið ræktaðar í þúsundir ára og til eru ótal kvæmi sem vaxa í frá 20 sm að 2 metra hæð.
180
Árið 180 (CLXXX í rómverskum tölum)
Anja Rubik
thumb|right|Anja Rubik Anja Rubik (fædd Anna Helena Rubik, 12. júní 1983 í Rzeszów) er pólsk fyrirsæta.
Tim Burton
thumb|Tim Butron árið 2009. Tim William Burton (fæddur 25. ágúst 1958 í Burbank í Kaliforníu) er bandarískur leikstjóri sem gerir oft myndir í gothneskum stíl.
We'll Live It All Again
We'll Live It All Again var framlag Ítalíu í Söngvakeppni evrópskra sjónvarpsstöðva 1976. Lagið var sungið af Al Bano og Romina Power sem mundu svo seinna taka þátt aftur eða árið 1985. Í lok atkvæðagreiðslunar hafði lagið fengið 69 stig og lenti í sjötta sæti. Lagið var sungið á ensku og ítölsku.
Al Bano söng einugis þegar að verið var að syngja á ítölsku en Romina söng á ensku fyrir utan síðustu setninguna sem var á ítölsku.
Torressund
thumb|right|Kort af Torressundi Torressund er 150 km breitt sund milli Ástralíu (Jórvíkurhöfðaness) og Nýju Gíneu. Sundið tengir Arafurahaf í vestri og Kóralhaf í austri.
Í sundinu eru Torressundseyjar. Fjórtán þeirra eru byggðar.
Ásgeir Jónsson
Ásgeir Jónsson (f. 21. júní 1970) er íslenskur hagfræðingur, rithöfundur og núverandi seðlabankastjóri.
Paisley
thumb|250px|Anchor Mills er gott dæmi um vefnaðarverksmiðju sem reist var í Paisley á 19. öld. Paisley (framburður: /ˈpeɪzli/; skosk gelíska: Pàislig) er bær í Renfrewshire í vesturhluta Skotlands. Til austurs liggur Glasgow, ekki langt frá bænum. Paisley er fimmta stærsta byggðin í Skotlandi en hefur ekki hlotið borgarstöðu. Íbúar voru um 77.000 árið 2020.
Ásgeir Jónsson
Hann starfaði áður sem yfirmaður greiningardeildar Kaupþingsbanka. Eftir bankahrunið skrifaði hann bókina Why Iceland?: How one of the worlds smallest countries became the meltdown‘s biggest casualty. Ásgeir er sonur Jóns Bjarnasonar ráðherra og þingmanns Vinstri grænna.
Þann 24. júlí árið 2019 var tilkynnt að Ásgeir myndi taka við af Má Guðmundssyni sem bankastjóri Seðlabanka Íslands.
Ásgeir var vorið 2023 harðlega gagnrýndur fyrir tuga stýrivaxtahækkana Seðlabankans
Paisley
Mikilvægi bæjarins jókst á 12. öld þegar klaustri var komið á laggirnar þar. Fyrir 19. öld var Paisley orðinn mikilvæg miðstöð vefnaðariðnaðarins, en bærinn er nafni Paisley-sjalsins og Paisley-mynstursins. Bærinn var kenndur við róttækni, en mótmæli vefara leiddu til svokallaða Róttæknistríðsins árið 1820. Fyrir 1993 hafði öllum vefnaðarverksmiðjum í bænum verið lokað, en sögu iðnaðarins er gerð góð skil á minjasöfnum bæjarins.
Knattspyrna
St Mirren er knattspyrnulið Paisley.
Eiginlegar kengúrur
Eiginlegar kengúrur (fræðiheiti: Macropus) eru ættkvísl kengúra.
Wachowski-systur
Lana Wachowski (fædd 21. júní 1965; áður þekkt sem Larry Wachowski) og Lilly Wachowski (fædd 29. desember 1967; áður þekkt sem Andy Wachowski) eru bandarískir leikstjórar, handritshöfundar og upptökustjórar sem eru þekktastar fyrir kvikmyndaröðina Fylkið. Systurnar eru báðar trans konur.
Ferill
Systurnar fæddust og ólust upp í Chicago. Þær fóru báðar í Whitney Young High menntaskóla, sem er þekktur fyrir að einbeita sér að sviðslistum. Eftir það fóru þær báðar í háskóla en hættu báðir þar. Áður en þær komu inn í veröld kvikmyndagerðar áttu þær saman teppaverslun um leið og þær teiknuðu myndasögur í frítíma sínum.
Fyrsta tilraun þeirra í kvikmyndagerð var handritið fyrir kvikmyndina Assassins með Sylvester Stallone sem kom út árið 1995. Aðeins einu ári síðar kom fyrsta kvikmynd þeirra Bound út en hún naut ekki mikillar velgengni. Hæfileikar þeirra til að búa til eitthvað sjónrænt óvenjulegt sáust samt í þessari mynd.
Eftir það fengu þær leyfi til að búa til myndina Fylkið (e. The Matrix) og í henni unnu þær í mörg ár. Kvikmyndin naut mikilla vinsælda þökk sé frumlegum tæknum sem voru meðal annars svokallaði skottíminn, sem miðar að því að hægja á atburðarásinni sem tekin er með einni myndavél þar sem önnur myndavél tekur upp atburðarásina í rauntíma.
Vinsældir Fylkisins stuðluðu að því að Warner Brothers vildi láta gera framhaldsmyndirnar The Matrix Reloaded og The Matrix Revolutions sem systurnar höfðu þegar ráðgert. Þetta þýddi að systurnar báru enga skyldu til að taka þátt í markaðssetningu myndanna, fara í viðtöl eða taka þátt í gerð DVD-útgáfanna. Auk þess fengu þær stór laun. Framhaldsmyndunum var hins vegar ekki vel tekið miðað við frummyndina og nutu ekki svo mikilla vinsælda. Systurnar eru líka viðurkenndir sem skaparar persóna í fjölda kvikmynda og teiknimynda auk tölvuleiks sem á sér stað í veröld Fylkisins.
Síðan útgáfa síðustu mynd Fylkisins hefur lítið verið talað um systurnar. Þær voru samt sem áður upptökustjórar myndarinnar V for Vendetta með Natalie Portman og Hugo Weaving. Hugo Weaving lék líka Smith fulltrúa í Fylkinu.